বিগ বস ১
বিগ বস ১ হল ভারতীয় টেলিভিশন রিয়ালিটি শো বিগ বসের প্রথম আসর। এটি সনি এন্টারটেইনমেন্ট টেলিভিশনে ২০০৬ সালের ৩রা নভেম্বর থেকে ২০০৭ সালের ২৬শে জানুয়ারি পর্যন্ত সর্বমোট ৮৬ দিন প্রচারিত হয়েছে। বিগ বসে বিগ ব্রাদারের মতো সাধারণ জনগণ না নিয়ে সেলিব্রিটিদের ঘরের বাসিন্দা হিসেবে প্রবেশ করানো হয়েছিল। এই আসরটি বলিউডের অভিনেতা আরশাদ ওয়ার্সী উপস্থাপনা করেছেন। ২০০৭ সালের ২৬শে জানুয়ারি তারিখে, অভিনেতা রাহুল রয় এই আসরের বিজয়ী ঘোষিত হন এবং মডেল ক্যারল গ্র্যাসিয়াস রানার-আপ নির্বাচিত হন।